නීතිපතිවරයාගේ සම්බන්ධීකරණ නිලධාරීනි, රජයේ අධිනීතිඥ නිශාරා ජයරත්න පැවසුවේ සිද්ධියේ සංකීර්ණ බව සහ බැරෑරුම් බව මෙන්ම රටේ ආර්ථිකයට එයින් සිදුවූ බලපෑම සැලකිල්ලට ගෙන මෙම ඉල්ලීම සිදුකර ඇති බවයි. 2015 වසරේ පෙබරවාරි 27 වැනිදා සිදුකළ භාණ්ඩාගාර බැඳුම්කර වංචාව හේතුවෙන් පමණක් රජයට සිදු වූ පාඩුව රුපියල් හැට අට කෝටි 87 ලක්ෂ 62,100 ක් ලෙස නීතිපති දෙපාර්තමේන්තුව ඇස්තමේන්තු කර තිබෙනවා. 2015 වසරේ පෙබරවාරි 27 වැනිදා සිදුවූ බැඳුම්කර වෙන්දේසියට පමණක් අදාළව හිටපු මහ බැංකු අධිපති අර්ජුන මහේන්ද්‍රන් ඇතුළු විත්තිකරුවන් 10 දෙනෙකුට එරෙහිව නීතිපති දෙපාර්තමේන්තුව මේ වනවිට අධිචෝදනා සකස් කර තිබෙනවා.